Videós anyagok segítik a gazdálkodókat a Nébih YouTube csatornáján

A Nébih minél több eszközzel igyekszik segíteni az elektronikus gazdálkodási napló kitöltését. Az elkövetkezendő hetekben a hivatal YouTube csatornájára felkerül több rövid videó is a témában, melyek a Nébih eGN lejátszási listáján lesznek elérhetőek.

Ezek a videós anyagok alapvetően az általános naplóvezetési folyamatokban nyújtanak segítséget, de számos speciális rögzítési feladat mentén is végigvezetik a gazdálkodókat.Többek között bemutatják az EK adatok betöltését, a termőhely hasznosítási adatok rögzítését (különböző művelési ágak esetén), továbbá a tápanyag-utánpótlásra vonatkozó adatok felvitele mellett a növényvédelmi megfigyelés rögzítését és a trágyatárolóra vonatkozó információk dokumentálását, valamint ismertetik a talajvizsgálati eredmények feltöltését is.

Az elektronikus Gazdálkodási Napló vezetésével kapcsolatos aktuális információk, továbbá a folyamatosan frissülő kitöltési útmutató megtalálható a Nébih eGN aloldalán.

Kérdés esetén az egn@nebih.gov.hu címen kérhető segítség.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/8434/videos-anyagok-segitik-a-gazdalkodokat-a-nebih-youtube-csatornajan/